Dzelzceļa līnija Rīga—Jelgava

thumb|250px|Dzelzceļa līnija Rīga—Jelgava posmā Dalbe—Cena
thumb|250px|Dzelzceļa līnija Rīga—Jelgava posmā Baloži—Tīraine
thumb|250px|Elektrovilciens ER2T-7117 pienāk Cukurfabrikas pieturā

**Dzelzceļa līnija Rīga—Jelgava** tika atklāta 1868. gadā un savieno Rīgu ar Jelgavu. Līnija šķērso Rīgas, Olaines novada, Jelgavas novada un Jelgavas pilsētas teritorijas. Līnijas kopējais garums ir 43 km un elektrovilciena brauciena ilgums no Rīgas līdz Jelgavai ir 49 minūtes. Līnija tiek izmantota kā kravas, tā pasažieru satiksmei. Līnijā kursē 24 elektrovilcienu pāri darbdienās un 18 pāri brīvdienās, kā arī Rīgas—Liepājas—Rīgas dīzeļvilciens katru dienu, bet svētdienās divreiz dienā (2024. gadā līnijas kontakttīkla rekonstrukcijas laikā daudzi elektrovilcieni aizstāti ar dīzeļvilcieniem, kas nepietur vairākās pieturās; kopš 2024. gada 15. decembra tādi palikuši tikai divi reisi darbdienās, tomēr no 2025. gada 22. septembra dīzeļvilcienu reisu skaits darbdienās atkal palielināsies līdz pieciem, bet no 2026. gada 6. janvāra kursēs tikai elektrovilcieni). Jelgava ir C biļešu zonas gala stacija.

Kopš 2023. gada 27. decembra līnijā kursē starptautiskais vilciens Viļņa–Rīga–Viļņa (no 2025. gada 10. februāra brauc līdz Valgai). 

No 2024. gada 12. jūnija slēgts Atgāzenes pieturas punkts, tai vietā atklāts jaunais Bieriņu/Bērnu slimnīcas pieturas punkts.

No 2024. gada 15. decembra slēgts Baložu pieturas punkts, tai vietā atklāts jaunais Medemciema pieturas punkts.

## Vēsture

Dzelzceļa līniju Rīga—Jelgava uzbūvēja privāta akciju sabiedrība, to atklāja , 1872. gadā to pagarināja līdz Mažeiķiem un savienoja ar dzelzceļa līniju Liepāja—Romni.
Sākotnēji līnijā bija 4 stacijas: Rīga, Torņakalns, Olaine un Jelgava. Pirmā pasaules kara laikā kontroli pār dzelzceļa līniju pārņēma ķeizariskās Vācijas armija, kas to pārbūvēja pēc Rietumeiropas sliežu platuma (1435 mm jeb normālplatumā). No 1919. līdz 1940. gadam līnijā viens līnijas sliežu ceļš bija normālplatumā, bet otrs tagadējā (1524 mm jeb krievu platumā). Vācu okupācijas laikā abi sliežu ceļi bija normālplatumā, pēc tam kara laikā tika iznīcināti, bet 1944. gadā PSRS armija vienu ceļu atjaunoja krievu platumā. Dzelzceļa līnijas otrs sliežu ceļš tika pilnībā izbūvēts tikai pēc līnijas elektrifikācijas pabeigšanas 1972. gadā.

No 2012. gada 3. septembra bija norīkots papildu elektrovilciens-ekspresis Jelgava—Rīga ar brauciena ilgumu 39 minūtes. 

2015. gadā tika uzsākta Olaines, Cukurfabrikas un Jelgavas staciju modernizācija, ko pabeidza līdz 2015. gada beigām.

Kopš 2018. gada 29. septembra līnijā reizi nedēļā kursēja tālsatiksmes vilciens Rīga—Kijiva, bet kopš 2019. gada 31. janvāra vilciens kursēja vienu reizi 4 dienās. Kopš 2020. gada marta vidus koronavīrusa pandēmijas, vēlāk Krievijas—Ukrainas kara dēļ vilciens pārtrauca kursēt.


Attēls:Rīgas Mītavas stacija 1868.jpg|Rīgas Jelgavas stacija (1868), vēlāk stacija "Rīga III" (no 1872)
Attēls:Torņakalna viadukts.JPG|Torņakalna ielas (bijušās Kapsētas ielas) pārvads (1908—1910) pāri Jelgavas (pa kreisi) un Tukuma (pa labi) dzelzceļiem
Attēls:Rīgas - Jelgavas dzelzceļš ap 1930.jpg|Rīgas - Jelgavas dzelzceļa līnija ar diviem sliežu ceļiem (normālplatuma un "krievu platuma", ap 1930)
Paziņojums par Rīgas-Jelgavas dzelzceļa akciju sabiedrības sanāksmi 1872.JPG|Paziņojums par Rīgas-Jelgavas dzelzceļa akciju sabiedrības sanāksmi sakarā ar savienojumu ar Kauņas-Liepājas dzelzceļa līniju (1872)


## Stacijas
thumb|250px|Dzelzceļa stacija "Cena" (ēka būvēta 1932.-1933. gadā)
Mūsdienās līnijā ir 5 stacijas (Rīga, Torņakalns, Olaine, Cena, Jelgava) un 8 pieturas punkti.

* Rīga. Līnijas galastacija.
* Torņakalns. Stacija Rīgā, no kuras atzarojas līnija uz Tukumu.
* Bieriņi / Bērnu slimnīca. Jauna pietura Rīgā (kopš 2024. gada 12. jūnija).
* Atgāzene. Līdz 2024. gada 11. jūnijam izmantota pietura Rīgā.
* Turība. 2003. gada 29. augustā atklāta pietura Rīgā.
* 8. kilometrs. Ceļa postenis Mārupes novadā.
* Tīraine. Pietura Mārupes novadā.
* Medemciems. Jauna pietura Olaines novadā (kopš 2024. gada 15. decembra).
* Baloži. Pietura Olaines novadā, izmantota līdz 2024. gada 14. decembrim.
* Jaunolaine. Pietura Olaines novadā.
* Olaines pagasta nams. No 1928. līdz 1935. gadam pastāvējusi pietura.
* Olaine. Stacija Olainē.
* Blukas. Līdz Otrajam pasaules karam pastāvējusi pietura.
* Dalbe. Pietura Jelgavas novadā.
* Cena. Stacija Jelgavas novadā.
* Poļi. Līdz Otrajam pasaules karam pastāvējusi pietura.
* Ozolnieki. Pietura Jelgavas novadā.
* Cukurfabrika. Pietura Jelgavā.
* Jelgava. Līnijas galastacija.

## Atsauces

## Ārējās saites
* 
* 
* "Latvijas dzelzceļš"
* Latvijas dzelzceļa vēstures muzejs 
*  Dzelzceļam Jelgavā aprit 145 gadi; muzejs priecātos par fotogrāfijām